Здравейте. Говори се, че от 2021 година, хората с увреждания които са пенсионирани с ТЕЛК решения пожизнено, и които нямат необходимия трудов стаж при пенсиониране, ще трябва да минават отново на ТЕЛК. Приет ли е този закон, и има ли вероятност тази точка да бъде избягната и да не бъде приет по член 68 от кодекса.




Относно пожизнена пенсия
========================

 

Здравейте, Дуня Атанасова,  

от въпроса Ви не става съвсем ясно дали определеният срок на инвалидизиране в решението на ТЕЛК е пожизнен.  

При освидетелстване/преосвидетелстване срокът на инвалидността се определя от органите на медицинската експертиза и това обстоятелство се вписва в експертното решение на ТЕЛК/НЕЛК.  

По отношение ползването на пенсионноосигурителни права, съгласно разпоредбата на чл. 73, ал. 3 от Кодекса за социално осигуряване (КСО) пенсиите за инвалидност на лицата, навършили възрастта по чл. 68, се отпускат пожизнено. Именно съгласно текста на цитираната разпоредба в инвалидната пенсия следва да се изплаща пожизнено, ако в срока на инвалидността, определен от ТЕЛК сте навършили възрастта по чл. 68, ал. 1 КСО. Този факт обаче не променя срока на инвалидността, определен в експертното решение, т.е. той не става автоматично пожизнен и за останалите институции, от които може да ползвате придобивки в резултат на определения ви процент трайно намалена работоспособност/вид и степен на увреждане.  

Поздрави,  

адв. Николина Митова  

тел. 0898 303092


